מורטל קומבט – דמויות

סדרת משחקי הלחימה מורטל קומבט מציגה מגוון רחב מאוד של דמויות אשר ניתן לשחק בהן. הסדרה מתרחשת ביקום בדיוני הכולל בתוכו שש ממלכות שנוצרו בידי האלים הבכירים. אותם אלים בכירים הקימו גם את טורניר מורטל קומבט מתוך מטרה להקטין את כמות המלחמות בין הממלכות. משחק מורטל קומבט הראשון הציג טורניר לחימה שתוצאותיו יכולות להביא להשמדתה של ממלכת הארץ אם תפסיד פעם אחת נוספת.

לוחמי ממלכת הארץ הצליחו להביס את גורו אלוף הטורניר ואת מארח הטורניר שאנג טסונג, אך הדבר הוביל את שאנג טסונג לחפש דרכים אחרות להשמיד את ממלכת הארץ. מאז, כל משחק הציג בן אנוש אחר אשר רצה לכבוש את הממלכות ובכך להפר את חוקי הטורניר. עלילת המשחק "מורטל קומבט: ברית קטלנית" (2002) הביאה לכריתת ברית בין המכשפים שאנג טסונג וקואן צ'י, שהצליחו בתוכניתם להרוג את משתתפי הטורניר ב"מורטל קומבט: הטעיה" (2004), אך אלה חזרו לחיים מאוחר יותר ב"מורטל קומבט: ארמגדון" (2006). המשחקים "מורטל קומבט" (2011), "מורטל קומבט אקס" (2015) ו"מורטל קומבט 11" (2019) מביאים קו עלילתי מאותחל המגולל את אירועי העבר בדרך שונה, וקופץ בזמן כ-25 שנים לאחר מכן.

דמויותיהם של שאנג טסונג, סאב זירו וגורו מדורגות במקומות ה-97, 85 ו-67, בהתאמה, ברשימת 100 הנבלים הגדולים ביותר במשחקי וידאו, לפי IGN.

 דמויות שהוצגו במשחק "מורטל קומבט" הראשון (1992) 
דמויות שחקן: ליו קאנג, ג'וני קייג', סוניה בלייד, ריידן, קיינו, סקורפיון, סאב זירו.דמות חבויה: רפטייל (מופיע לשנייה לאחר 25 ניצחונות רצופים).בוסים: גורו, שאנג טסונג.מלכודות מוות: "הבור" (הפלה מגשר למיטת קוצים).
 דמויות שחקן שמאל|ממוזער|150px ליו קאנג - נזיר שאולין ממסדר הלוטוס הלבן. גיבור ממלכת הארץ לאחר שהביס את גורו, האלוף ללא עוררין של טורניר מורטל קומבט, ואת המכשף שאנג טסונג. מתמחה באמנויות הלחימה ג'יט קון דו וקונג פו. במשחק השני, הוא חוזר למנזר השאולין ומגלה שרבים מהנזירים נהרגו בהתקפה לפקודתו של קיסר העולם החיצון שאו קאהן. חדור נקמה, הוא עושה את דרכו לעולם החיצון יחד עם חברו קונג לאו. במשחק השלישי, הוא נלחם לצד חבריו בחוליות השמד של שאו קאהן שפלשו לממלכת הארץ. במהלך הרפתקאותיו הוא חובר לבתו המאומצת של הקיסר, הנסיכה קיטאנה. לאחר הברית הקטלנית בין שאנג טסונג לקוואן צ'י, לו קאנג נהרג בידי שאנג טסונג אך חוזר לחיים בידי כוח מסתורי כאל-מת הנמצא במסע נקמה, ונאלץ להיאבק על נשמתו.

בסוף העידן השני הוא מחליף את ריידן כמגן כדור הארץ ובעידן השלישי אותו יצר בעצמו הוא אל וריידן הוא בן תמותה.
מהלכים מיוחדים: זריקת כדורי אש, בעיטת אש מעופפת, בעיטת אופניים.פטליטי ידוע: הפיכה לדרקון עורף גפיים. שמאל|ממוזער|100px ג'וני קייג' - כוכב קולנוע שחצן ונרקיסיסט ואמן אמנויות לחימה, המשמש גם כאתנחתא קומית בסדרת המשחקים. במקור, ג'וני קייג' נכנס לטורניר מורטל קומבט כדי להוכיח שהוא אינו משתמש באפקטים מיוחדים בסרטיו, אך מגלה את האמת מריידן וחובר לגיבורי הארץ במאבק נגד שאנג טסונג. מתחיל לפתח קשרי ידידות עם סוניה בלייד. נהרג בידי כוחותיו של שאו קאהן במהלך פלישתו לממלכת הארץ, אך חוזר לחיים בידי ריידן ועוזר לחבריו להביס בהמשך את שינוק. הופך למחושב יותר במשחק "מורטל קומבט אקס", בו מופיעה גם הבת שלו ושל סוניה בלייד, קאסי קייג'.

מהלכים מיוחדים: בעיטת צל, זריקת כדור אנרגיה, אפרקאט אנרגיה לסנטר, מכת שפגאט.פטליטי ידוע: אפרקאט ראש מדמם (MK1-MKD), קריעת גב לרווחה תוך קריאת "הנה ג'וני!" (MKX). שמאל|ממוזער|120px סוניה בלייד - מפקדת הכוחות המיוחדים של צבא ארצות הברית ומאוחר יותר בסוכנות הממשלתית לחקירות העולם החיצון. נמצאת בסכסוך מתמשך עם הפושע קיינו, ונשבעת לחסל את סינדיקט הפשע שלו, "הדרקון השחור". תוך כדי מרדף אחריו, היא מוצאת את עצמה על ג'ונקה עתיקה הנמצאת בדרכה לאי עליו מתקיים טורניר מורטל קומבט. עם הגעתה, היא נקלעה למארב ואולצה להשתתף בקרבות כדי להציל את חבריה ליחידה. אולם, שאנג טסונג לא עמד במילתו, הרג את צוותה ולקח אותה עמו לעולם החיצון. בהמשך, חברה ליחידה ג'אקס בריגס יוצא למשימת חילוץ וחובר לגיבורי הארץ במאבקם נגד הקיסר שאו קאהן.

מהלכים מיוחדים: טבעות אנרגיה, תפיסת רגליים, בעיטת אופניים אווירית, זריקת רימון הלם.פטליטי ידוע: נשיקת אש/רעל (MK1-MKDA), תפיסת רגליים וקריעת גוף בשפגט (MK9). שמאל|ממוזער|120px ריידן - לפי "מיתולוגיות מורטל קומבט: סאב-זירו", ריידן היה מגן הארץ אשר ניהל מלחמת חורמה נגד האל הבכיר המושחת שינוק. בעזרת האלים הבכירים, ריידן גירש את שינוק אל העולם התחתון ושמר על קמע הכוח שלו במחבוא סודי במקדש האלמנטלים במרומי הרי נפאל. בתקופת המשחק הראשון, ריידן הוזמן להשתתף בטורניר מורטל קומבט בידי שאנג טסונג עצמו, ולקח על עצמו חזות אנושית. כאשר הקיסר שאו קאהן וכוחותיו איימו לכבוש את ממלכת הארץ, ריידן פרש את חסותו על גיבורי הארץ המבקשים להתנגד לו. בהמשך קיבל מעמד של אל בכיר, אך היה מנוע מלהתערב כששאנג טסונג הרג את לו קאנג. נגעל מסירובם של האלים הבכירים להתערב בנעשה, ריידן ויתר על המעמד ועזר לגיבורי הארץ לעצור את הברית הקטלנית בין שאנג טסונג לקוואן צ'י. כאשר אונאגה מלך הדרקון איים על הברית הקטלנית, ריידן שיתף פעולה עם שני המכשפים כדי לנסות לעצור אותו. בראותו שמאמציהם בקושי נושאים פרי, ריידן שחרר פצצת ברקים שהרגה את שני המכשפים אך לא הזיקה כלל למלך הדרקון. מהותו של ריידן התחברה מחדש בממלכת הארץ, אך היא הושחתה, וכעת ריידן נשבע להגן על ממלכת הארץ בכל האמצעים הדרושים, אלימים ככל שיהיו.

בעידן השלישי הוא בן תמותה סיני.
מהלכים מיוחדים: יריית ברקים, טורפדו ברקים, טלפורטציית ברק.פטליטי ידוע: הוצאה להורג מחשמלת. שמאל|ממוזער|100pxקיינו - שכיר חרב שקול ומחושב, המסוגל להיות חלקלק ולכרות בריתות זמניות אם המטרה תשרת את האינטרס שלו. מנהיג ארגון הפשע הבינלאומי "הדרקון השחור". נמלט מבוקש מאוד מרשויות החוק ואויבם המושבע של סוניה בלייד וג'אקס בריגס, חברי הכוחות המיוחדים. במקור, קיינו היה אמריקני יליד יפן שהתייתם בגיל צעיר והתדרדר לחיי פשע. הוא גורש גם מיפן וגם מארצות הברית והפך לאדם מבוקש גם בארצות נוספות. בהמשך שימש כגנרל צבאותיו של שאו קאהן ובמשחק האתחול כמודיע חלקלק של הכוחות המיוחדים. נכנס לטורניר מורטל קומבט לאחר ששמע שמועות על קיומו של אוצר בארמונו של שאנג טסונג. נלכד ונלקח לעולם החיצון, אך הצליח לשכנע את שאו קאהן לחוס על חייו בכך שיעמוד בראש צבאותיו וילמד אותם טכנולוגיה צבאית.

מהלכים מיוחדים: קיינובול (כדור תותח), עין לייזר, זריקת סכינים.פטליטי ידוע: עין לייזר מדממת, קצירת איברים. שמאל|ממוזער|100px סקורפיון - סקורפיון הוא האנזו הסאשי, מנבחרי הלוחמים של שבט השיראי ריו - כנופיית נינג'ה יפנית - לפני שהוא, בני משפחתו ושבטו נהרגו בידי חבר שבט הלין קוויי היריב, בי-האן (סאב-זירו המקורי). בהמשך מתגלה שמי שרצח את משפחת האסאשי היה קוואן צ'י, שליט ממלכת העולם התחתון. הוא נולד מחדש במעמקי העולם התחתון כרוח מלאת נקמה, שאינה חיה או מתה, ואשר נדונה להתהלך בכור המצרף שבחיים לאחר המוות. הוא קיבל כוחות חדשים בהם צלצלי קונאי שיוצאים מידיו, יכולת טלפורטציה וזימון אש מהשאול. במשחקים מאוחרים סקורפיון חמוש גם בזוג חרבות בנוסף לצלצל. מאז, סקורפיון הצליח להרוג את בי-האן, ששב לחיים בתור הרוח המאיימת נוב סאיבוט. סקורפיון משמש כקמע של סדרת משחקי מורטל קומבט, וכאנטי-גיבור המופיע בכל משחקי הסדרה. למרות היותו נייטרלי, סקורפיון ישתף פעולה עם כל מי שיעזור לו במסע הנקמה שלו.

מהלכים מיוחדים: יידוי צלצל קונאי, קפיצת אגרוף עם טלפורטציה, זימון אש מהשאול.פטליטי ידוע: גולגולת נושפת אש, צלצל קוטע איברים. שמאל|ממוזער|120pxסאב זירו - בי-האן וקואיי ליאנג הם שני אחים לוחמים מעוררי יראה משבט הנינג'ות לין קוויי, אשר קיבלו את היכולת לשלוט בקרח בכל צורותיו. בעוד בי-האן נהרג בתקופת המשחק הראשון (וכעת חזר לחיים כרוח הרפאים המאיימת נוב סאיבוט), קואיי ליאנג הוא המזוהה ביותר עם הדמות, לאחר שנטל את זהותו מתוך כבוד אליו. לסקורפיון נודע שליאנג איננו סאב-זירו המקורי אשר הרג אותו וכן שהרוצח האמיתי היה קוואן צ'י שהתחזה לסאב-זירו, וככפרה על כך שנטל את חייו של בי-האן, הוא נשבע להגן על קואיי ליאנג לנצח. במאורעות המשחק השלישי, סאב-זירו הצעיר נמלט משבט לין קוויי לאחר שחברי השבט רצו להפוך את לוחמיו לקיבורגים, וחובר לגיבורי הארץ במלחמתם נגד כוחות העולם החיצון. כמו סקורפיון וריידן, סאב-זירו הוא מהבודדים והידועים ביותר אשר מופיעים בכל משחקי הסדרה.

מהלכים מיוחדים: הקפאת גוף, החלקת קרח, הקפאת קרקע, מקלחת קרחונים.פטליטי ידוע: הקפאת גוף וכריתת עמוד שדרה. דמות חבויה שמאל|ממוזער|80px סיזות' "רפטייל" - במקור דמות סודית חבויה, רפטייל הוא מזן נכחד של אנשי לטאה דו-רגליים, אשר כורת ברית עם קיסר העולם החיצון שאו קאהן מתוך תקווה להחייאתם המחודשת של בני מינו, בתמורה לנאמנותו הנצחית. בתקופת הברית הקטלנית בין שאנג טסונג לקוואן צ'י, רפטייל מוצא את ביצת הדרקון של אונאגה, שהופכת אותו לאווטאר של אונאגה. מאז, רפטייל השתחרר מאחיזתו.

בעידן השלישי מתגלה שיש לו 2 צורות: אנושית ולטאה ומתגלה גם שמו האמיתי.
מהלכים מיוחדים: יריקת חומצה, זריקת כדור רפש, הפיכה לבלתי-נראה.פטליטי ידוע: לפיתת לשון/יריקת חומצה מדממת. בוסים שמאל|ממוזער|100px שאנג טסונג - מכשף שדים מרושע ורב עוצמה, המסוגל לשנות את צורתו ולשאוב את נשמותיהם של אלה אשר הביס בקרב. בכך, הוא מצליח לשמר את צעירותו ואת כוחותיו, אחרת יזדקן במהירות וימות בטרם עת. יד ימינו של קיסר העולם החיצון שאו קאהן ואויבו המושבע של לו קאנג. במשחק השני, שאו קאהן משיב לשאנג טסונג את צעירותו, ובתמורה זה האחרון מקים לתחייה את אשתו סינדל בממלכת הארץ - בכך מאפשר את מיזוג הממלכות. במהלך הברית הקטלנית עם המכשף קוואן צ'י, השניים מתכוונים לכבוש את הממלכות בכך שהם מקימים לתחייה את צבאו של מלך הדרקון. כשאונאגה מלך הדרקון מגיע בעצמו כדי להשיג שליטה על צבאו, שאנג טסונג נהרג. בהמשך חוזר לחיים באירועי "מורטל קומבט: ארמגדון".

בעידן השלישי שנג טסונג האנושי היה רוכל עני שהתפרנס מנוכלויות ומכירת "כישופים" מזויפים, עד שקרוניקה הפכה אותו למכשף אמיתי.
מהלכים מיוחדים: זריקת גולגולות אש, התפרצות וולקנית, שינוי צורה ללוחמים אחרים.פטליטי ידוע: שאיבת נשמה. שמאל|ממוזער|150px גורו - לוחם גזע השוקאן שחציו אנושי, חציו דרקון. גורו היה האלוף הבלתי מעורער של טורניר מורטל קומבט לאחר שהביס את קונג לאו הדגול. במשך 500 שנים, הוא נותר בלתי מובס ועזר למכשף שאנג טסונג להתקרב למטרות הכיבוש אליו שאף שאו קאהן. בתחרות העשירית בה הוא הגן על התואר שלו, גורו ניצב נגד לו קאנג, שניצל את ביטחון היתר של היצור בעל ארבע זרועות והביס אותו בקרב. גורו נעלם בסיומו של הקרב, והאמינו כי הוא מת. במהלך המשחק השני, מחליף אותו חבר נוסף מגזע השוקאן בשם קינטארו. גורו צץ מחדש במהלך מאורעות המשחק הרביעי, ובמקום לנקום את תבוסתו מידי לו קאנג, הוא הצטרף לחברי הגזע שלו במלחמתם נגד הקנטאורים. הנסיכה קיטאנה התערבה וניהלה הסכם שלום בין שני הגזעים. בהמשך, קונג לאו הופיע ודרש נקמה על מות אבי אבותיו מידיו של גורו. נזיר השאולין תקף את גורו וצילק את גופו, ובכך החוב בין השניים נפרע והשניים לחצו ידיים. עם הבסתו של שינוק ושחרורה של ממלכת אדניה מכוחותיו, גורו וגזע השוקאן עברו לצד הטובים וחתמו על הסכם שלום עם הקנטאורים. שנים לאחר מכן, כוחות אדניה והשוקאן התקיפו את צבאו הנחלש של שאו קאהן. גורו נפצע אנושות באחד הקרבות, וניצל בידי שאו קאהן, שהבטיח להשיב את גזע השוקאן לגדולתו בתמורה לנאמנותו. גורו נחשב לאחת הדמויות האייקוניות ביותר בסדרת המשחקים.

מהלכים מיוחדים: רקיעת רגליים, זריקת כדורי אש.פטליטי ידוע: תפיסת גוף בזרועות תחתונות והכאה עד מוות בזרועות עליונות.

 דמויות שהוצגו במשחק "מורטל קומבט II" (1993)
דמויות חוזרות: לו קאנג, ג'וני קייג, ריידן, שאנג טסונג, סקורפיון וסאב-זירו.דמויות חדשות: קונג לאו, ג'אקס, קיטאנה, מילינה, רפטייל ובאראקה.דמויות חבויות: ג'ייד, סמוק ונוב סאיבוט.בוסים: קינטארו, שאו קאהן.מלכודות מוות: "הבור 2" (הפלה לתהום וריסוק על האבן), "הקבר" (זריקה לתקרה מכוסה קוצים), "בריכת המוות" (זריקה לבריכה מלאה חומצה).
 דמויות שחקן שמאל|ממוזער|120px קונג לאו - נזיר השאולין לשעבר וחבר מסדר הלוטוס הלבן לשעבר. יליד הכפר פנגג'יאן בסין. יחד עם חברו הטוב לו קאנג, קונג לאו הוא אחד הצאצאים האחרונים של קונג לאו הדגול. כשמנזר השאולין הותקף בידי כוחותיו של באראקה וחייליו הטארקטאנים, קונג לאו ולו קאנג עשו את דרכם דרך פורטל לעולם החיצון כדי לנקום את נקמתם של אחיהם הנופלים. מטרתו האולטימטיבית של קונג לאו הייתה לבנות מחדש את מסדר הלוטוס הלבן באקדמיית וושו ולאמן דור חדש של לוחמים לדורות הבאים. כששאו קאהן פלש לממלכת הארץ, קונג לאו נטש את תוכניתו והתמודד מול קיסר העולם החיצון, אך הובס ונפצע אנושות. הוא בחר שלא לחזור לשאולין ונסוג לחיי שלווה בהתאם לאמונת אבותיו, אך מהר מאוד מצא את עצמו נלחם בכוחותיו של שינוק. כשנודע לו שגורו חי, קונג לאו הכה אותו מכה ניצחת אשר צילקה את גופו ובכך שילם את חובו על מות קונג לאו הדגול. במהלך הברית הקטלנית בין שאנג טסונג לקוואן צ'י, קונג לאו הזועם נטש את דרכיו הפציפיסטיות ודרש לנקום את מות חברו לו קאנג.

מהלכים מיוחדים: זריקת כובע חד כתער, בעיטת צלילה, טלפורטציה, טורנדו מסחרר.פטליטי ידוע: כובע בומרנג מדמם (MK1-MKSM), מנסרת גופות (MK9). שמאל|ממוזער|120px ג'אקס - מייג'ור ג'קסון "ג'אקס" בריגס הוא הממונה הישיר של סוניה בלייד בכוחות המיוחדים. אדם גדול מידות ומאיים, שיצא למבצע חילוץ להצילה כשהיא וקיינו נלקחו בידי שאנג טסונג לעולם החיצון. עם פלישת צבאותיו של שאו קאהן, ג'אקס התכונן לקרב על ידי התאמת זרועות ביוניות. אחרי הבסתו של קאהן, הוא וסוניה מקימים את הסוכנות לחקירות העולם החיצון, החוקרת ממלכות אחרות וממפה אותן, כמו גם משמידה פורטלים המובילים לממלכת הארץ. במשחק הרביעי, ג'אקס וסוניה לוכדים חבר נוסף בארגון "הדרקון השחור", ג'ארק, אך שלושתם נאלצים לשתף פעולה בעצירתו של שינוק וכוחות העולם התחתון. בהמשך, הוא וסוניה מוצאים את הקיבורג סיירקס נטוש ומקולקל במדבר. הם לוקחים אותו חזרה לסוכנות החקירות, משיבים לו את אנושיותו ומגייסים אותו לכוחות המיוחדים. במהלך הברית הקטלנית, ג'אקס וסוניה מגייסים לשורותיהם גם את קנשי, אמן חרבות עיוור. הם נאלצים לרדוף אחר סו האו, חבר בארגון יריב של הדרקון השחור, "הדרקון האדום". לבסוף, ג'אקס עוצר את סו האו לאחר שזה נשלח למשימה בידי מבאדו מנהיג הדרקון האדום להרוג את שאנג טסונג. נהרג בקרב נגד שאנג טסונג וקוואן צ'י, אך חוזר לחיים בידי אונאגה מלך הדרקון.

מהלכים מיוחדים: גל אנרגיה, אגרוף קרקע, תפיסת גוף, שובר גב, אגרוף פטיש, מכונת ירייה/מטול רימונים (במשחקים מאוחרים).פטליטי ידוע: מחיצת ראש, שבירת זרועות. שמאל|ממוזער|120px קיטאנה - אחרי עשרות אלפי שנים בהם עבדה כמתנקשת בשירותו של שאו קאהן, קיטאנה גילתה את האמת אודות עברה - שהיא בתם של שליטי אדניה, המלך ג'ארוד והמלכה סינדל, אשר נלקחה לחזקתו של שאו קאהן כשכבש את ממלכתם. היא גם מגלה שמילינה איננה אחותה אלא כפילה מעוותת שלה שנוצרה בידי שאנג טסונג לבקשתו של קאהן לצורך החלפתה אם אי פעם תגלה את האמת. היא עומדת למשפט בעוון בגידה, אך נמלטת וחוברת לגיבורי הארץ כדי לשחרר את אמה סינדל מאחיזתו של שאו קאהן, שהחיה אותה מחדש והשתמש בה כדי לפלוש לממלכת הארץ. היא משכנעת את חברתה הקרובה ג'ייד להצטרף אליה ומצליחה לשחרר את ממלכת אדניה משליטתו של העולם החיצון. בזמן ניסיון הכיבוש של שינוק, קיטאנה נבגדת על ידי בת אדניה בוגדנית בשם טניה, אך פעם נוספת מצליחה לעצור את כוחותיו בעזרת גיבורי הארץ. היא מציעה ללו קאנג אפשרות לחיות לצידה כשליט אדניה, אך בשל חובותיו כאלוף ממלכת הארץ הוא נאלץ לסרב. כדי למנוע ניסיון השתלטות נוסף של שאו קאהן, קיטאנה כורתת ברית עם גורו וגזע השוקאן. מוכת צער לאחר מותו של לו קאנג בידי שאנג טסונג בזמן הברית הקטלנית, ונהרגת יחד עם שאר גיבורי הארץ עד אשר חזרה לחיים בידי אונאגה מלך הדרקון.

מהלכים מיוחדים: סיבובי מניפה, הטלת מניפה חדה כתער, ריחוף מניפה.פטליטי ידוע: נשיקת מוות, עריפת ראש בידי מניפה. שמאל|ממוזער|100px באראקה - יליד מגזע בלתי צפוי ואלים של מוטאנטים נוודים מהעולם החיצון הנודעים בשם טארקטאנים. הטארקטאנים הם אוכלי-אדם וידועים בשיניהם החדות והמאיימות. לבאראקה עצמו יש גם להבים חדים היוצאים מאמות הידיים, שמשמשים אותו ככלי נשק.

בהמשכיות המקורית באראקה מוביל את המתקפה על מנזר שאולין לפקודתו של קיסר העולם החיצון שאו קאהן, לאחר שלו קאנג ניצח בטורניר מורטל קומבט. אחרי תבוסתו של קאהן, באראקה נעלם בערבות השוממות של העולם החיצון, עד אשר נקרא לחזור ולדכא תנועת מרד ולהשתתף בפלישה לממלכת הארץ. בהמשך נתקל במכשף קוואן צ'י, שמציע לו להצטרף לצבאותיו של האל הבכיר המושחת שינוק. לאחר הברית הקטלנית, באראקה כורת ברית עם אונאגה מלך הדרקון. הוא משחרר את מילינה מכלאה ומציע לה להצטרף לשורותיו של אונאגה ככפילתה של קיטאנה. היא משתמשת במעמד זה כדי לחרחר מלחמה בין כוחות אדניה לבין גזע הטארקטאנים.

בעידן השלישי (החל ממשחק MK1 מ-2023) מתגלה שהטארקטאנים אינם גזע אלא מחלה, ובאראקה מוצג כדמות טובה שאיבד את משפחתו למחלה ומאז דואג למושבה מצורעת של טארקטאנים. 
מהלכים מיוחדים: להבי חיתוך, ניצוץ להב, להבים מסתובבים.פטליטי ידוע: עריפת ראש בידי להב זרועות, שיפוד בשרי. שמאל|ממוזער|120pxמילינה - אחרי שהקיסר שאו קאהן כבש את ממלכת אדניה ומיזג אותה לתוך העולם החיצון, הוא החליט להשאיר בחיים את קיטאנה, בתו של השליט הקודם, ולגדל אותה כשלו. אף על פי שהילדה גדלה ללא כל ידע על עברה, קאהן חשש שיום אחד היא תגלה את מורשתה האמיתית ותפנה לו עורף. אי לכך, הוא פקד על שאנג טסונג ליצור גרסה נאמנה ואכזרית יותר של קיטאנה שתוכל לקחת את מקומה אם יהיה בכך צורך. דבר זה נעשה על ידי מיזוג מהותה של קיטאנה עם לוחם טארקטאני מהגזע של באראקה. אולם, התהליך לא הושלם בהצלחה והכפילה יצאה מעוותת עם פה מעורר פלצות של בני שבט הטארקטה. במקום להחליף את קיטאנה, קאהן השתמש בכפילה כדי לרגל אחרי קיטאנה ולהבטיח את נאמנותה אליו והציג אותה בתור אחותה התאומה האובדת. השתיים גדלו יחדיו כבנותיו וכמתנקשות אישיות שלו, אם כי מילינה החלה לשנוא את קיטאנה משום שהייתה הבת המועדפת. כפי שחשש, קיטאנה גילתה את האמת ומילינה הצטוותה להשגיח עליה כשחברה ללוחמי ממלכת הארץ. בהמשך היא נרצחה בידי קיטאנה ונשמתה הגיעה לעולם התחתון - שם היא נשבעה אמונים לשינוק. היא עוזרת לו בפלישתו לממלכת אדניה, ולאחר שהובס דורשת לחלוק עם קיטאנה את השלטון. קיטאנה מסרבת ולוכדת את מילינה בצינוק. כאשר אונאגה מלך הדרקון פלש לאדניה, באראקה שחרר את מילינה מהצינוק והיא הצטוותה להתחזות לקיטאנה כדי לבלבל את אויביו. אולם, למילינה יש תוכניות משל עצמה, והיא מבקשת לשלוט בכוחות אדניה ובצבא הדרקון של אונאגה גם יחד.

מהלכים מיוחדים: פיצוצי סאי, סאי מעופף, נפילת טלפורטציה, זינוק נשיכת צוואר (MK9)פטליטי ידוע: אכילת אדם, דקירות סאי, השתלחות פראית. דמויות חבויות שמאל|ממוזער|100px סמוק - יחד עם חברו סאב-זירו, סמוק השתייך לשבט הנינג'ות לין קוויי. השניים בחרו לערוק אחרי שמנהיגי השבט ביקשו להפוך את הנינג'ות לקיבורגים. בסופו של דבר, סמוק נשבה ועבר שינוי צורה. ניתנו לו הוראות לרדוף אחרי סאב-זירו, אך שלא כמו מקביליו הרובוטיים, סמוק שמר על אנושיותו ונודע לו כי הוא למעשה אחד מהלוחמים הנבחרים של ריידן. הוא עזר לסאב-זירו להביס את סיירקס וסקטור, אך נשבה שנית בידי כוחותיו של קאהן ונלקח למעמקי מצודתו בעולם החיצון. כעשור לאחר מכן, הוא מתגלה על ידי נוב סאיבוט, שמפעיל אותו מחדש. בעוד הננוטכנולוגיה של סמוק תיקנה את מערכותיו, הוא קיבל תכנות מחדש של נוב סאיבוט כדי שישמש כבן בריתו. שמו האמיתי מוזכר רק במשחק התשיעי- תומאס ורבדה. עד המשחק התשיעי לסמוק אין יכולות משל עצמו - חלקן של סקורפיון וחלקן של שלישיית הסייבורגים, ובמשחק התשיעי הוא הופך לדמות עם יכולות משל עצמה. במורטל קומבט אקס יש דמות סייבורג אנכרוניסטית בשמו, למרות שבסיפור הוא דווקא מופיע כגרסה זומבית של סמוק האנושי.

מהלכים מיוחדים: ענן עשן, מטח עשן, השתגרות לאחור.פטליטי: פיצוץ עשן, ריקבון עשן מבפנים (MK9). שמאל|ממוזער|80pxנוב סאיבוט - בי-האן היה סאב-זירו המקורי לפני שנהרג בידי סקורפיון כנקמה על מותו שלו, וחזר לחיים כרוח נקמנית. כחבר שבט הלין קוויי, בי-האן נשלח לעולם החיצון כדי להישבע אמונים לשאו קאהן, ובהמשך לשינוק. לאחר מאורעות הברית הקטלנית, נוב סאיבוט נותר חופשי לפקד על קבוצת מתנקשים משלו. הוא מוצא את סמוק הקיבורגי והופך אותו למשרתו, ובהמשך השניים חולקים בקשר סימביוטי ונקראים אף "נוב-סמוק". באירועי "ארמגדון", הוא וסמוק פולשים לתוך שבט הלין קוויי, משתלטים על הנינג'ות והופכים אותם למשרתיהם האפלים. בסופו של דבר, נוב סאיבוט מובס בידי טייבן ונותר לבדו מחוסר הכרה. הוא נמצא בידי ריידן, שמאלץ אותו להיזכר מחדש בעברו.

מהלכים מיוחדים: נגיחת השתגרות, זריקה מוצללת, מתנקש אפל, חור שחור.פטליטי: סיחרור צללים, נגיחות השתגרות. שמאל|ממוזער|100px ג'ייד - במקור שימשה כמתנקשת מהעולם החיצון בשירותו של הקיסר שאו קאהן. אחרי שקיטאנה נמלטת לממלכת הארץ בעקבות רצח מילינה, ג'ייד מקבלת פקודות ללכוד אותה בחיים, אך היא נקרעת בין הפרת הפקודות שקיבלה לבין בגידה בחברתה הקרובה. קאהן שולח גם את רפטייל איתה כערובה, ואומר לו לעצור את קיטאנה בכל האמצעים הדרושים. השניים מאתרים את קיטאנה, וג'ייד מונעת ניסיון התנקשות בה בידי רפטייל. בעקבות מעשיו של רפטייל, ג'ייד משתכנעת להפנות עורף לקאהן ולעזור לקיטאנה להשיב לחיים את אמה סינדל משליטתו של קאהן. בעקבות הבסתו של קאהן, ג'ייד ממשיכה לשרת נאמנה את המלכה סינדל ובתה קיטאנה. נאלצת לחזות במותה של קיטאנה ושל גיבורי הארץ בעקבות הברית הקטלנית בין שאנג טסונג וקוואן צ'י.

מהלכים מיוחדים: שליחת תער (רייזוראנג), תפיסת מקל בו (MK9).פטליטי ידוע: השתפדות על ידי מקל בו, קצירת איברים על ידי רייזוראנג. בוסים שמאל|ממוזער|100px שאו קאהן - שר מלחמה חסר רחמים המשמש כקיסר העולם החיצון. מעורר פחד ויראה בשל כוחו הכמעט-אלוהי והידע שלו בכישוף שחור. מבקש לכבוש את כל הממלכות ולמזג אותן עם העולם החיצון. נוהג להקניט וללגלג על יריביו. מהנבלים הידועים ביותר בסדרת המשחקים. לפני מאורעות המשחקים, קאהן שימש כמגן העולם החיצון וכיועץ לאונאגה מלך הדרקון. בסופו של דבר, קאהן הרעיל את אונאגה ולקח שליטה על כס המלכות ועל צבא הדרקון. הוא כבש ממלכות חלשות ומיזג אותן עם העולם החיצון, ביניהן ממלכת אדניה - שמלכתה סינדל אולצה לשמש כאשתו, ובתה קיטאנה כמתנקשת האישית שלו. סינדל הרגה את עצמה כדי להימלט מאחיזתו של קאהן, והוא שמר על נשמתה בעולם החיצון. אחרי שהמכשף שאנג טסונג הפסיד בטורניר מורטל קומבט, שאו קאהן השתמש בתחבולה המאפשרת לו לכבוש את ממלכת הארץ אם ינצח בדו-קרב. בהמשך, הוא מפר את חוקי הטורניר בכך שמורה לשאנג טסונג להחיות מחדש את מלכתו סינדל בממלכת הארץ, ובכך מאפשר את מיזוג הממלכות. אולם, הוא מובס פעם אחרי פעם בידי לו קאנג, אלוף ממלכת הארץ. הוא מופיע שוב בזמן הברית הקטלנית בין שאנג טסונג לקוואן צ'י, אולם השניים הורגים אותו בכוחותיהם המשולבים. במשחק "מורטל קומבט: הטעיה" מתברר שהם הרגו חיקוי. לאחר הבסתו של אונאגה מלך הדרקון, הוא כורת ברית מאולצת עם שאנג טסונג, קוואן צ'י ואונאגה כדי להביס את בלייז ולהשיג את כוחותיו האלמותיים.

מהלכים מיוחדים: הסתערות צל, מכת קורנס, כדור אש, תפוס והכה (+הקנטת יריב, פריצה בצחוק מלגלג).פטליטי ידוע: ריסוק איברים על ידי קורנס, קריעת גוף במו ידיו (MK9). שמאל|ממוזער|120px קינטארו - לוחם דמוי טיגריס מגזע השוקאן ממנו מגיעים גם גורו ושיבה. מצטרף לשאו קאהן במהלך ניסיונו לכבוש את ממלכת הארץ בטורניר מורטל קומבט השני. מבקש להתחרות בלו קאנג אך מפסיד. מופיע גם במשחקים "מורטל קומבט: נזירי השאולין", "מורטל קומבט: ארמגדון" ובמשחק האתחול מ-2011, שבו הוא מתמודד מול קונג לאו, סטרייקר וסאב-זירו ומטיל מום בקאבאל. לקינטארו יש מספר הופעות מועטות בקומיקסים המבוססים על סדרת המשחקים, ובהם הוא משרת לפקודתה של שיבה אך ראשו נערף בידי סוניה בלייד בזמן שהיא מושפעת מקללה של האביק. דמותו מבוססת על ילד הפלא היפני קינטארו מהמיתולוגיה היפנית.

מהלכים מיוחדים: ידי אש, רמיסת טלפורטציה, תפיסה ארבע-זרועית (+שאגת שוקאן).פטליטי: קריעת גפיים ארבע-זרועית.

 דמויות שהוצגו במשחק "מורטל קומבט 3" ועדכוניו "אולטימייט מורטל קומבט 3", "מורטל קומבט טרילוגי" (1995-1996) 
דמויות חוזרות: לו קאנג, קונג לאו, סוניה בלייד, ג'אקס, שאנג טסונג, קיינו, סמוק (סייבורג), סאב-זירו.דמויות חדשות: סטרייקר, נייטוולף, סינדל, סיירקס, סקטור, שיבה וקאבאל.דמויות נוספות (UMK3): קיטאנה, מיילינה, ג'ייד, סאב-זירו המקורי, סקורפיון, רפטייל.דמויות חבויות (UMK3): ארמאק, ריין, סמוק (אנושי) ונוב סאיבוט.דמויות נוספות (Trilogy): ג'וני קייג', ריידן, באראקה, קמיליון (דמות חבויה).בוסים (Trilogy): גורו, קינטארו, מוטארו, שאו קאהן.מלכודות מוות: "הבור 3" (זריקה לקוצים מכניים), "מגדל הפעמון" (זריקה לקוצים בתחתית המגדל), "רכבת תחתית" (זריקה לפסים והרכבת דורסת את היריב), "מאורתו של סקורפיון" (זריקה ללבה).
 דמויות שחקן שמאל|ממוזער|100px נייטוולף - שמאן אינדיאני והיסטוריון אשר למרות עיסוקו אינו חי בעבר אלא מתברר כלוחם חזק ואמיץ בזמן פלישתו של שאו קאהן לממלכת הארץ. מתקשר עם ריידן באמצעות חזיונות, ושואב אנרגיה פנימית וחיצונית כדי להגביר את כוחו. אף על פי שלוחמי הארץ מוצאים מקלט באדמות השבט שלו, המוגנים בידי קסם שמאני, נייטוולף הוא טיפוס מתבודד. מופיע שוב לאחר הברית הקטלנית, כשמקבל חזיונות על תחייתו המחודשת של מלך הדרקון. בוחר להביס את אונאגה לבדו מכיוון שהשיטה בה ישתמש מסוכנת לכל אלה הסובבים אותו - שיטת אנרגיה שהועברה אליו מאבות אבותיו הכוללת שאיבת חטאי השבט שלו. הוא הגיע לעולם התחתון, משך אליו את נשמתו של אונאגה ושחרר את חטאי אבותיו, דבר אשר קיבע את מלך הדרקון במקומו. באמצעות כך, הוא גם הצליח לשחרר את רפטייל מאחיזתו של אונאגה.

מהלכים מיוחדים: נגיחת כתף, הנפת טומהוק, יריית חץ רוחות.פטליטי: הטלת גרזן מדממת, עריפת ראש בידי טומהוק, זימון ברקים. קרטיס סטרייקר - נחת לשעבר ששירת במלחמת המפרץ וכעת משמש כראש חטיבה לניהול מהומות במשטרת העיר ניו יורק בזמן הופעתו של פורטל העולם החיצון בשמי העיר. מלבד ללוחמי הארץ, הוא היחיד שניצל אחרי ששאו קאהן שאב את כל נשמותיהם של בני האדם. במשחק האתחול מ-2011, סטרייקר הוא מפקד SWAT של קאבאל שמצטרף לריידן וללוחמיו כדי לעצור את פלישת העולם החיצון. נהרג יחד עם שאר לוחמי הארץ בידי סינדל וחזר לחיים בידי קואן צ'י. מופיע בקצרה ב"מורטל קומבט אקס" כאל-מת הנלחם עבור קואן צ'י ושינוק.

מהלכים מיוחדים: הטלת רימון יד, הטלת אלה, תיקול באמצעות אלה, ירי אקדח.פטליטי: חישמול טייזר ויריית ראש, מטען נפץ פנימי. שמאל|ממוזער|100px סיירקס - חבר שבט המתנקשים של הלין קוויי. כאשר מנהיגי השבט בחרו להשתמש בטכנולוגיה מודרנית כדי להפוך את חברי השבט לקיבורגים חסרי נשמה, סאב-זירו סירב לכך וערק מהשבט. יחד עם סקטור וסמוק, סיירקס קיבל פקודות לרדוף אחר סאב-זירו ולהורגו. השלושה שרדו את פלישת העולם החיצון בידי שאו קאהן משום שלא הייתה להם כל נשמה. אולם, סאב-זירו לכד את סיירקס ותכנת אותו מחדש כדי להשמיד את שאו קאהן. בינתיים, קאהן הובס בידי לוחמי הארץ, וסיירקס - בעודו ממתין להוראות משאו קאהן, התקלקל וננטש במדבר. בזמן הברית הקטלנית, הוא נמצא בידי סוניה בלייד וג'אקס, שתיקנו אותו, השיבו לו את אנושיותו וצירפו אותו לסוכנות חקירות העולם החיצון כדי להילחם בכוחותיו של שינוק. חלק מצוות טריבורג במורטל קומבט אקס יחד עם סקטור וסמוק.

מהלכים מיוחדים: רשת ירוקה, הטלת רימון, השתגרות מתפוצצת, מסור עגול (MK9).פטליטי: השמדה עצמית, שיסוע מסור חשמלי (MK9). שמאל|ממוזער|100px סקטור - חבר שבט המתנקשים של הלין קוויי, אשר עבר שינוי צורה לקיבורג והצטווה לרדוף אחרי סאב-זירו העריק. שלא כמו סיירקס וסמוק, סקטור מעולם לא טרח לגלות מחדש את אנושיותו ונשבע אמונים לשבט הלין קוויי. במהלך אינספור הקרבות האלימים שלו נגד כוחות העולם החיצון, התיכנות של סקטור הושחת והוא האמין שהגרנדמסטר של שבט הלין קוויי הוא נחות ממנו ולכן הרג אותו. נלחם בסאב-זירו על מנהיגות השבט ולאחר תבוסתו נמלט ליפן והקים סיעה משלו של לוחמים קיבורגים. במשחק האתחול מ-2011 מתגלה כי סקטור (בצורתו האנושית) הוא בנו של הגרנדמסטר, והוא וסיירקס מקבלים משאנג טסונג תשלום נכבד על השתתפותם בטורניר מורטל קומבט. חלק מצוות טריבורג במורטל קומבט אקס יחד עם סיירקס וסמוק.

מהלכים מיוחדים: שליחת טיל, אגרוף רקטה, טיל מתביית, להביור (MK9).פטליטי: להביור אש, דוחס גופות, טילים מתבייתים, "הדחליל" (הצמדת מיכשור מפריד איברים ליריב) (MK9). שמאל|ממוזער|100px קאבאל - מהדמויות החזקות והמהירות בסדרת המשחקים. קאבאל היה חבר ארגון הפשע "הדרקון השחור" לצד קיינו עד אשר התקפה של חוליות השמד של שאו קאהן השחיתה את פניו. הוא נאלץ להסתמך על מכשיר נשימה ולהסתיר את פניו המושחתות במסיכה. התקפה זו גם שינתה את חייו לטובה כאשר נטש את חיי הפשע והצטרף לצד הטובים במלחמה נגד צבאו של קאהן. במהלך הברית הקטלנית בין שאנג טסונג לקואן צ'י, קאבאל חוזר לצד הרעים כשמקים מחדש את ארגון "הדרקון השחור" ונאבק על מנהיגות הארגון עם מבאדו, מנהיג כנופיית "הדרקון האדום" היריבה. הוא כמעט ונהרג בקרב ביניהם, וחוזר לחיים בידי האביק. במשחק האתחול מ-2011, קאבאל שוב מופיע לצד הטובים אחרי שעזב את ארגון "הדרקון השחור", ונלחם בחטיבת ניהול המהומות של קרטיס סטרייקר בהגנת ממלכת הארץ מכוחותיו של קאהן.

מהלכים מיוחדים: פיצוץ מכל גז, נגיחת טורנדו, להבי חרבות קרס.פטליטי: שיפוד היריב בידי להבים. שמאל|ממוזער|100px סינדל - סיפורה של סינדל מתחיל לפני עשרת אלפים שנה, כאשר שלטה בממלכת אדניה לצד בתה קיטאנה. כשממלכתה הפסידה בעשרה טורנירים של מורטל קומבט, קיסר העולם החיצון פלש אליה ומיזג בין שתי הממלכות. סינדל נאלצה לחזות בשעבוד בני עמה, ברצח בעלה המלך ג'ארוד ובאימוצה של קיטאנה - בתה הפעוטה - בידי שאו קאהן. כל אלה השפיעו עליה לרעה והיא בחרה להתאבד מאשר לחיות לצד שאו קאהן כמלכה רעיה. אולם, במאורעות המשחק השלישי, קאהן מקים אותה לתחייה בתוך ממלכת הארץ בעזרתו של המכשף שאנג טסונג, ובכך מצליח לפלוש לממלכת הארץ וגם לקבל את מלכתו האבודה. סינדל חזרה לחיים ועברה שטיפת מוח ללא כל זיכרון מעברה והביעה נאמנות מוחלטת לקיסר העולם החיצון. כשגיבורי הארץ הצליחו להביס את קאהן, קיטאנה עזרה לה לגלות מחדש את עברה. כעת כשאדניה השתחררה מאחיזתו של קאהן, היא שבה למקומה הראוי כמלכה והעמידה את שאו קאהן למשפט על פשעיו. בהמשך, בת אדניה בוגדנית בשם טניה איפשרה לכוחות העולם התחתון של האל המושחת שינוק לפלוש לארמון. אף על פי שקיטאנה נמלטה, סינדל נלכדה והוחזקה בצינוק עד להבסתו של שינוק. מלאת זעם על הפלישה לממלכתה, סינדל שלחה את קיטאנה לכרות ברית עם צבאות גזע השוקאן ולהובילם בקרב נגד שאו קאהן החלש בזמן שהיא משיבה את ממלכתה לגדולתה. במורטל קומבט 11 מתגלה שסינדל שיקרה בקשר לרצח של ג'ארוד. במשחק זה מתברר שהאמת היא לא רק שהיא לא נאלצה לחזות בזה, אלא שהיא עצמה יזמה את הרצח של ג'ארוד כדי שתינשא לשאו קאהן. באותו משחק מתברר שסינדל חיסלה את ג'ארוד ונישאה לשאו קאהן בגלל אינטרס - היא רוצה שיגנו עליה ולכן היא רוצה בעל חזק ולא "חלשלוש כמו ג'ארוד", לדבריה.

מהלכים מיוחדים: צרחת באנשי, ריחוף, כדור אש אווירי, שיער שוט (MK9).פטליטי: צווחת באנשי מדממת, "מיגרנה" (צווחת באנשי מפוצצת ראש) (MK9). שמאל|ממוזער|100px שיבה - חברת גזע השוקאן מהעולם החיצון. כאשר שאו קאהן החיה את מלכתו סינדל בממלכת הארץ, הוא פקד על שיבה לשמש כשומרת ראשה האישית וכסוהרת לסוניה בלייד וקיטאנה הכלואות. אולם, היא החלה לפקפק בנאמנותה לקאהן כשהוא מינה את מוטארו משבט הקנטאורים לראש חוליות השמד של צבאו. היא ראתה בכך עלבון, משום שהשוקאן והקנטאורים היו יריבים מרים במשך השנים. כשחזרה לעולם החיצון גילתה ששאו קאהן בגד בגזע השוקאן ופתח במתקפה נגדם, והיא מצטרפת לחברי הגזע שלה במלחמה נגד הקיסר.

מהלכים מיוחדים: רקיעה פראית, כדור אש, אגרוף קרקע (MK9).פטליטי: קריעת עור, קריעת גפיים והכאה בעזרתם (MK9). דמויות חבויות שמאל|ממוזער|100px ארמאק - ארמאק הוא למעשה תערובת נשמות של לוחמים מתים שנוצר כדי לשמש כאוכף החוק של שאו קאהן. ריכוז של נשמות כה רבות מפתח אצלו יכולת טלקינזיס והוא מתייחס לעצמו בלשון רבים. נשאר תחת שליטתו של קאהן גם אחרי הברית הקטלנית בין שאנג טסונג לקואן צ'י, בה קאהן נהרג. נודד ברחבי העולם החיצון עד אשר נתקל בקנשי אמן החרבות העיוור, שמשחרר אותו מאחיזתו של קאהן מתוך רחמים. כהוקרה על כך, ארמאק מלמד אותו נגיחה טלקינטית. במשחק "מורטל קומבט: הטעיה", ארמאק עובר לצד הטובים כדי לכפר על חטאיו שנעשו בשמו של קאהן. הוא מתחבר לנשמתו של לו קאנג ועוזר לו לשחרר את נשמות חבריו הכלואות, לאחר שמתו במהלך הברית הקטלנית וחזרו לחיים בידי אונאגה מלך הדרקון. במורטל קומבט אקס מתברר שארמאק החיה את שאנג טסונג.

מהלכים מיוחדים: נגיחה טלקינטית, זריקה טלקינטית, ריחוף מיסטי.פטליטי: אפרקאט עורף ראשים, קריעת גוף טלקינטית, הטחה טלקינטית. שמאל|ממוזער|120px ריין - בילדותו, ריין הוברח מממלכת אדניה הכבושה בזמן שאביו נותר מאחור לפקד על צבאות אדניה. הוא צץ מחדש במהלך פלישת צבאותיו של קאהן לממלכת הארץ, ומכיוון שלא רצה לסבול תחת עולו נשבע לו אמונים. אומן על ידו לשמש כמתנקש יחד עם קיטאנה וג'ייד - שאף הן מגיעות מאדניה במקור. דמותו מופיעה שוב רק ב"מורטל קומבט: ארמגדון", כאשר הוא מגלה את מורשתו האדנית מהמכשף קואן צ'י, שמוסיף ואומר לו שריין הוא צאצא ישיר של ארגוס, האל הבכיר שהגן על אדניה. הוא מתחיל לכנות עצמו כנסיך הממלכה, אף על פי שנותר בצד הרעים. נוצר כבדיחה פנימית של מפתחי המשחק על שירו של פרינס "גשם סגול".

מהלכים מיוחדים: מכת ברקים, כדור שולט מחשבות, בועת מים, פיצוץ מימי, בעיטת גייזר (MK9).פטליטי: בועה חונקת, עריפת ראש בעזרת חרב מים (MK9). קמיליון - אחרונת בני מינו של רפטייל, שכמעט ונכחד בידי חוליות השמד של שאו קאהן כשמיזג בין ממלכת זאטרה לעולם החיצון. קמיליון מודיעה לרפטייל שקאהן אחראי להכחדת הגזע שלהם, אך רפטייל נופל תחת שליטתו של קיסר העולם החיצון פעם נוספת ומפנה עורף לקמיליון. קמיליון מנסה להתנקש בקאהן, אך נכשלת ונודדת בין הממלכות בזמן שהיא חושבת על דרכים נוספות לנקום את נקמתה. במהלך אירועי "מורטל קומבט: ארמגדון", היא מגלה שמתרחש קרב-רב בין משתתפי הטורניר לדורותיו בפירמידה של ארגוס בממלכת אדניה, וכי קיים פרס הכוח האולטימטיבי שיוענק למנצח. קמיליון מנסה להשיג לעצמה את הכוח ובכך למנוע אותו מקאהן, בו בזמן שהיא נוקמת את נקמתה על פעולותיו נגד בני מינה. נוצרה מפלטת הצבעים של קיטאנה, ג'ייד ומיילינה, ולכן מחזיקה בכלי הנשק של שלושתן.

מהלכים מיוחדים: פרץ אנרגיה צהוב, צל העקרב, ארס מלמעלה, השלכת מניפה וחרבות סאי.פטליטי: בוסים שמאל|ממוזער|100px מוטארו - מגזע הקנטאורים. מחזיק בטינה רבת שנים נגד גזע השוקאן. קיסר העולם החיצון שאו קאהן עוזר לגזע שלו להשיג נקמה בגזע השוקאן. הוא ממנה אותו לראש צבאות השמד שלו ושולח אותו לממלכת הארץ אחרי שמחייה בה מחדש את מלכתו סינדל. בעל כוח רב ומחזיק בזנב מתכתי חד כתער היורה פרצי אנרגיה מקצהו. בעל חסינות מפגיעות, מאחר שהגוף שלו משקף חזרה פגיעות מטווח רחוק. באירועי ארמגדון, מוטארו מאבד את רוב יכולותיו כשהגזע שלו מושפע מקללה בידי השוקאן, שהופכת אותם חזרה למינוטאורים דו-רגליים. חוזר במשחק מורטל קומבט 1.

מהלכים מיוחדים: יריית אנרגיה מהזנב, תפוס והכה, טלפורטציה, שליחת זנב, השתלחות רבת עוצמה, בעיטת חמור (MKA).פטליטי: קריעת ראש.

 דמויות שהוצגו במשחק "מיתולוגיות מורטל קומבט: סאב-זירו" (1997)
 דמויות שחקן שמאל|ממוזער|100px פוג'ין - אחד מארבעת האלים הבכירים שנשלחו בידי ריידן לשמור על קמע הכוח של שינוק, ובהמשך מצטרף לצד הטובים במלחמה נגד שינוק. באירועי ארמגדון, פוג'ין מביע את דאגתו מטירופו של ריידן. הוא וקונג לאו חוברים יחדיו כדי לשחרר את ריידן ואת לו קאנג לאחר שנשמותיהם הושחתו. מחפש אחר שני האחים טייבן ודאיגון מתוך מטרה לעצור אותם במסעם נגד בלייז.

מהלכים מיוחדים: סחרור טורנדו, ריחוף היריב, נגיחת ריחוף, ברך מעופפת, בעיטת צלילה, תיעול רוח, ציקלון מנשב (MKA).פטליטי: השלת עור באמצעות רוח. סארינה - אחת מתוך שלושת מתנקשיו האישיים של קוואן צ'י מהכת הפנאטית "אחוות הצללים", שנשלחים להרוג את סאב-זירו (בי-האן) לפני שיעשה את דרכו אליו. סאב-זירו חס על חייה, והיא עוזרת לו להביס את קוואן צ'י. היא מביעה בפניו את רצונה לעזוב את העולם התחתון, אך נורית בגבה בידי שינוק. התקפה זו השמידה את הצד האנושי שבה והמהות שלה גורשה כעונש על בגידתה. לפני הברית הקטלנית בין שאנג טסונג לקוואן צ'י, היא נמלטה מהעולם התחתון בצורתה האנושית לאחר שנים בהם עברה עינויים ופגשה בסאב-זירו הצעיר, קואיי ליאנג. בראותו שהוא חב לה על עזרתה לאחיו, סאב-זירו הציע לה מקלט בשבט הלין קוויי. באירועי ארמגדון, היא וסאב-זירו עורכים מסע לעולם התחתון והיא מצילה אותו לאחר התקפתם של נוב סאיבוט וסמוק. בהמשך מאבדת את צורתה האנושית ומשתחררת מאחיזתו של קוואן צ'י.

מהלכים מיוחדים: גולגולת אש, הטלת אנקול.פטליטי: קריעת גוף על ידי אנקול והוצאת קרביים. בוסים שמאל|ממוזער|100px שינוק - אל בכיר מושחת שסר חינו לאחר שחירחר מלחמה נגד ממלכת הארץ, וביקש לשלוט בה באמצעות קמע קסם. שינוק נקלע לעימות עם ריידן מגן הארץ, שקורע ממנו את הקמע ומגרש אותו לעולם התחתון לנצח נצחים. שולט בעולם התחתון יחד עם משרתו, המכשף קוואן צ'י, ומקים כת פנאטית בשם "אחוות הצללים" הסוגדת לו. קוואן צ'י שוכר את שירותיו של סאב-זירו המקורי להשיג את הקמע האבוד, וכאשר הוא מוצא אותו הוא מוסר לשינוק חיקוי בזמן שהוא שומר לעצמו את המקורי. בעזרת בת אדניה הבוגדנית טניה וכוחותיו של קוואן צ'י, שינוק פולש לממלכת אדניה ומכריז מלחמה על האלים הבכירים, ובפרט ריידן על כך שגירש אותו.

מהלכים מיוחדים: זימון שד מהשאול, פתיחת פורטל, התחזות ללוחמים אחרים, שליחת אש מהגיהנום (MKX).פטליטי: יד מרסקת מהגיהנום. שמאל|ממווזער|100px קוואן צ'י - מכשף ונקרומנסר מהעולם התחתון, אשר עוזר לאל הבכיר המושחת שינוק. אופורטוניסט מרושע אשר יכרות ברית עם כל מי שיעזור לו לקדם את מטרותיו. טבעו התככני הקנה לו אויבים רבים, ביניהם סקורפיון וסאב-זירו. שאנג טסונג מגלה לו את מיקומו של קמע הקסם של שינוק, אך הוא אינו מסוגל להשיג אותו בעצמו משום ששומרים עליו ארבעת היסודות. לפיכך, הוא מציע לשבט הלין קוויי עזרה בהבסת שבט שיראי ריו היריב בתמורה לעזרה מאחד מלוחמיהם הגדולים ביותר, סאב-זירו. אולם, הוא שולח גם את סקורפיון לאותה משימה בתקווה שהשניים יפגשו בקרב. כשסאב-זירו מוצא את המפה המובילה למיקומו של הקמע, קוואן צ'י משמיד את שבט השיראי ריו. בהמשך, קוואן צ'י נמלט מעינוייו של סקורפיון בעולם התחתון ובעזרתם של השדים דראהמין ומולוך פותח פורטל לעולם החיצון - שם נתקל בצבא הדרקון של אונאגה. הוא כורת ברית קטלנית בינו לבין המכשף שאנג טסונג כדי להחיות את צבא הדרקון, להרוג את קיסר העולם החיצון שאו קאהן ואלוף ממלכת הארץ לו קאנג ולכבוש את ממלכות הארץ והעולם החיצון.

מהלכים מיוחדים: גולגולת אש, רקיעת גוף, קסם שחור, הטלת קללה אפלה (MKX).פטליטי: "משחקי מוחות" (שיפוד גוף היריב על ידי חרב לאחר הקרבתו מרחוק), קריעת גוף על ידי פתיחת פורטלים מנוגדים (MKX).

 דמויות שהוצגו במשחק "מורטל קומבט 4" (1997) 
דמויות חוזרות: לו קאנג, ג'וני קייג, סוניה בלייד, ג'אקס, ריידן, סקורפיון, סאב-זירו ורפטייל.דמויות חדשות: קאי, פוג'ין, שינוק, קוואן צ'י, רייקו, ג'ארק וטניה.דמויות חבויות: גורו ונוב סאיבוט.דמויות נוספות (Gold): קונג לאו, קיטאנה, מיילינה, באראקה, סיירקס וסקטור כדמות חבויה.מלכודות מוות: "כלא" (זריקה למאוורר קטלני), "מאורתו של גורו" (גרסה תלת־ממדית לשלב המשחק הראשון, רק שנוספו לו קוצים בתקרה).
 דמויות שחקן קאי - אפרו-אמריקני וחבר לשעבר של מסדר הלוטוס הלבן, אשר פוגש בלו קאנג כאשר זה מגייס לוחמי שאולין חדשים ומאמן אותם. במהלך המשחק הרביעי, קאי ולו קאנג מצטרפים ללוחמי אדניה במאבק נגד שינוק. חד ומהיר כמו לו קאנג, קאי נחשב למקבילו האפרו-אמריקני.

מהלכים מיוחדים: כדור אש נופל, כדור אש עולה, אגרוף אווירי, ציקלון רגליים.פטליטי: ג'ארק - סגנו של מנהיג ארגון הפשע "הדרקון השחור". בעל אופי קצר-רוח ואלים. ב"מורטל קומבט: כוחות מיוחדים", הוא ושאר חברי הארגון שוחררו ממתקן כליאה של הכוחות המיוחדים בידי קיינו, שהציע להקים מחדש את הארגון אך למעשה רצה להשתמש בהם כגורם מעכב לסוכני הכוחות המיוחדים שרדפו אחריהם, בזמן שהוא מחפש אחר ממצא ארכאולוגי. לפי הסיפור, ג'ארק הוא האחרון מחברי הארגון לאחר מותו לכאורה של קיינו, והוא נרדף בידי סוניה בלייד בגלל פשעים נגד האנושות. נלכד ומוצא את עצמו נלחם לצד גיבורי הארץ במטרה לעצור את כוחותיו של שינוק. הוא מתעמת במרומי צוק עם סוניה, שמאלצת אותו לחזור למעצר, אך ג'ארק מסרב ומנסה להרגה. ג'אקס מופיע ומפיל אותו מהצוק, וג'ארק נחשב למת. הוא חוזר באירועי ארמגדון, ומתברר שביים את מותו כדי לצבור מספיק כוח לנקמה בזמן שערך מסעות ברחבי הממלכות. כמי שהעתיק את מהלכיו המיוחדים מקיינו, הוא הראה את יכולותיו החדשות לקוואן צ'י, שהתפעל והציע לו להצטרף לכוחות האופל כדי להשיג את נקמתו.

מהלכים מיוחדים: כדור תותח, להב משולש, אגרוף קרקע.פטליטי: עין לייזר, קריעת לב. רייקו - גנרל צבאותיו של שינוק, שאו קאהן ואחוות הצללים. אחרי תבוסתו של שינוק, רייקו נעלם לתוך פורטל, ונראה כשהוא יושב בכס המלכות של שאו קאהן כשקסדתו לראשו. באירועי ארמגדון הוא מביס את בלייז ומקבל לרשותו כוחות אשר הופכים אותו לשר מלחמה בעל פראיות בל תתואר.

מהלכים מיוחדים: זריקת שוריקן, טלפורטציה, בעיטה מסובבת.פטליטי: מטח שוריקנים. טניה - ילידת ממלכת אדניה כמו קיטאנה, ג'ייד וריין. מופיעה בתחילה כדמות חפה מפשע, אך היא בוחרת לשרת את צד הרעים ובוגדת בכל אלה שהכירו אותה. היא מאפשרת לשינוק ולקוואן צ'י לפלוש לממלכתה ומנסה למשוך את לו קאנג למלכודת. אולם, לאחר הבסתו של שינוק היא נמלטת לעולם החיצון ומשמשת כאוכפת חוק בזמן הברית הקטלנית בין שאנג טסונג לקוואן צ'י. בסופה, טניה מצטרפת לאונאגה מלך הדרקון, שרצה למזג את ששת חלקי הקאמידוגו ולקבל כוח רב. היא מופיעה ב"מורטל קומבט אקס" כאשר היא וריין עוזרים למיילינה להשיג מחדש את כס המלכות של העולם החיצון מידי קוטאל קאהן והבטחתה לשחרר את אדניה מהמיזוג עם העולם החיצון. תוכנית זו נכשלת כאשר מיילינה נהרגת בידי ד'בורה.

מהלכים מיוחדים: שליחת כדור אש, בעיטות כפולות, מכת טונפה, בעיטת נגינטה וקפיצת נגינטה (MKX)פטליטי: נשיקה בוגדנית, שבירת מפרקת משולשת.

 דמויות שהוצגו במשחק "מורטל קומבט: כוחות מיוחדים" (2000) 
 טרמור - אלמנטל נינג'ה החבר ארגון הפשע "הדרקון השחור" של קיינו ומחזיק ביכולת לשלוט ולתמרן את האדמה, ליצור לבה רותחת ורעידות אדמה. נמלט מחזקת הכוחות המיוחדים בזמן בריחת כלא אותה תכנן קיינו, לו הוא נאמן. קיבל פקודות לשמור על הפורטל המוביל לעולם החיצון, אך הובס לבסוף בידי ג'אקס.

מהלכים מיוחדים: הפלת סלעים, מקלחת סלעים, רעידת אדמה, זריקת סלעים, אגרוף סלעי.פטליטי: מחיצה בין שני משקעי סלע גדולים (MKX).

 דמויות שהוצגו במשחק "מורטל קומבט: ברית קטלנית" (2002) 
דמויות חוזרות: קונג לאו, ג'וני קייג', סוניה בלייד, ג'אקס, קיטאנה, ריידן, שאנג טסונג, קוואן צ'י, קיינו, סקורפיון, סאב-זירו, רפטייל, סיירקס, סקטור ונוב סאיבוט.דמויות חדשות: בו ראי צ'ו, לי מיי, קנשי, פרוסט, מוקאפ, מבאדו, ניטארה, דראהמין, סו האו, סארינה ובלייז.בוס: מולוך. מלכודות מוות: "אמבטיית החומצה" (גרסה תלת־ממדית לרקע "בריכת המוות" מהמשחק השני).
 דמויות שחקן שמאל|ממוזער|100pxבו ראי צ'ו - תושב כבד גוף וצוהל של העולם החיצון אשר אימן במשך הדורות לוחמים רבים, ביניהם לו קאנג. מעולם לא השתתף בטורניר מורטל קומבט משום שהדבר אומר שעליו להתחרות בשם העולם החיצון והקיסר האכזרי שאו קאהן. כאשר בו ראי צ'ו שומע שלו קאנג נרצח בידי הברית הקטלנית בין שאנג טסונג לקואן צ'י, הוא לוקח את קונג לאו תחת חסותו. בזמן שלוחמי הארץ מתכוננים למתקפה חזיתית, בו ראי צ'ו בוחר בהסתננות חשאית לארמון הקיסר ונמלט עם גופתה של לי מיי. בוחר לסגת למקום מבטחים מאשר להצטרף למתקפה. דמותו של בו ראי צ'ו משמשת כאתנחתא קומית, ושם הדמות הוא משחק מילים למונח "borracho" (שיכור בספרדית). לרוב נמצא במצב של שכרות ונושא נאד המכיל אלכוהול. מהלכי הלחימה שלו כוללים סגנון אגרוף שיכור ופעולות וולגריות כמו הקאה שגורמת ליריביו להחליק.

מהלכים מיוחדים: שלולית קיא, רקיעת סומו, הטחת בטן, היפוכי קוף.פטליטי: הטחת גוף, יריקת אש אלכוהול, נפיחת אש. שמאל|ממוזער|100px קנשי - קנשי טאקהאשי הוא אמן חרבות נודד ממוצא אסייתי-אירופאי שחיפש במשך כל חייו בממלכת הארץ אחר תחרות הראויה לכישוריו, ומסוגל לנצח את יריביו רק כדי לנפח את גאוותו. המכשף שאנג טסונג הערים עליו בחשיפתה של חרב רבת עוצמה שתתאים לכישוריו בתחתיתו של באר, אך קנשי נאגף בנשמות לוחמים מתים אשר עיוורו אותו. שאנג טסונג שאב לעצמו את הנשמות התועות והשאיר את קנשי למות בתוככי הקבר. אולם, החרב אכן הייתה קיימת ומשכה את תשומת ליבו. היא עזרה לו לצאת מהקבר וגילתה לו את מקורותיה - שהייתה שייכת לשושלת אנשי חרבות מהם הגיע קנשי, וכי הקבר הוא מקום מנוחתם הקדוש - נשמות אשר נגנבו בידי שאנג טסונג. במשך עשור, קנשי למד לחדד את חושיו וחיפש אחר האיש אשר בגד בו וחילל את קדושת אבותיו. יכולותיו המיוחדות של קנשי משכו בסופו של דבר את תשומת הלב של סוניה בלייד וג'אקס, שחיפשו לוחמים בעלי כישורים מיוחדים להצטרף לשורותיהם. במסעו לעולם החיצון, קנשי מוצא את ארמאק ושובר את אחיזתו של שאו קאהן בו. כאות הוקרה, ארמאק מעורר את יכולותיו הטלקינטיות הרדומות של קנשי ומלמד אותו כיצד לחוש באנשים סביבו. בזמן הברית הקטלנית, הוא נאלץ להתעמת עם מנהיג הדרקון האדום מבאדו, שמביס אותו ומשאיר אותו למות. הוא נמצא בידי סאב-זירו, שמרפא אותו ונעשה חברו. אחרי מותו של שאנג טסונג בידי אונאגה מלך הדרקון, קנשי חש שנשמות אבותיו חוזרות לחרב ובכך מסעו לנקמה הושלם. הוא חוזר לממלכת הארץ ותחת הדרכתה של חרב אבותיו צד אחר לוחמים מושחתים.

מהלכים מיוחדים: נגיחה טלקינטית, הטחה טלקינטית, דחיפה טלקינטית, סיחרור טלקינטי.פטליטי: עיוות גוף טלקינטי (MK9), קיצוץ קינטי בידי קטאנה (MKX). שמאל|ממוזער|100px פרוסט - פרוסט התגלתה בידי סאב-זירו, שלקח אותה תחת חסותו ואימן אותה. הוא חש בחוזקתה אך גם בכושר השיפוט הירוד שלה ואינו מצליח להקנות לה ערכי ענווה. מתברר כי היא רצתה להפוך לגרנדמסטר של שבט הלין קוויי, ולכן היא מקפיאה את סאב-זירו וגונבת את מדליון הדרקון, קמע השבט שמגביר את כוחותיו. אולם, אין לה את המשמעת הנחוצה לשלוט במדליון. היא חוזרת למקדש הלין קוויי בממלכת הארץ מתוך מטרה להרוג את סאב-זירו בלבד, אך מחסלת את כל חברי השבט לאחר שהיא הוזה לחשוב שסאב-זירו נמצא בכל מקום. סאב-זירו מוצא אותה ומקפיא אותה בשנית, ומניח את גופתה הקפואה במעמקי המקדש. באירועי ארמגדון, טייבן מוצא אותה ומשחרר אותה מכלאה. היא טועה לחשוב שמדובר בסאב-זירו ונלחמת בו. באירועי "מורטל קומבט אקס", היא אורבת לסקורפיון כשהוא מבקש לכונן שלום עם סאב-זירו בשם שבטיהם, ותוקפת אותם אך מוקפאת. במשחק "מורטל קומבט 11", פרוסט חוברת לכוחותיה של קרוניקה והופכת לקיבורגית הראשונה של שבט לין קוויי ולסגניתו של סקטור. היא מאמינה שסאב-זירו מוביל את השבט בדרך לא נכונה לאחר שכרת ברית עם שבט השיראי ריו.

מהלכים מיוחדים: החלקה, קרח קרקעי, הקפאת קרקע, שלולית קרח.פטליטי: קידוח איברים ופיצוץ מקפיא פנימי, הקפאה מלאה וקריעת עמוד שדרה (MKX). מבאדו - מנהיג "הדרקון האדום", ארגון פשע יריב של "הדרקון השחור" ששם לעצמו מטרה להשמיד אותו. מחליט להפעיל מניפולציה על הכוחות המיוחדים לתועלתם. למטרה זו הוא שולח את חיילו סו האו להסתנן לסוכנות החקירות ולעזור להם למצוא את חברי "הדרקון השחור" הנותרים. נשכר בידי הברית הקטלנית כדי להדוף את קנשי בתמורה לתפיסתו של קיינו, אחרון חברי "הדרקון השחור". נכנס ליריבות עם קאבאל, הביס אותו בקרב וגנב את חרבות הקרס שלו. הוא מאתר את קנשי, מביס אותו בקרב ומותיר אותו למות. קאבאל חוזר באירועי "מורטל קומבט: הטעיה" לאחר שנרפא בידי האביק, ומחזיר לרשותו את חרבות הקרס שלו אחרי שניצח בקרב חוזר נגדו. במצב הקונקווסט ב"ארמגדון", מבאדו מצטווה בידי דאיגון להרוג את אחיו טייבן, אך הוא נכשל ומפסיד לקאבאל בקרב האחרון. הוא הורג את עצמו, וקאבאל מחזיק את ראשו הערוף כאות לעליונותו של "הדרקון השחור" על "הדרקון האדום".

מהלכים מיוחדים: הטלת קרסי תלייה, קרס מעופפת.פטליטי: דראהמין - שד גרוטסקי משבט האוני השוכן במישור החמישי של העולם התחתון. מחזיק באלת קוצים המקובעת לזרועו הימנית ועוטה מסיכה מיסטית מוזרה לראשו, אשר שומרת עליו מפני זעם רצחני ובלתי נשלט. לפני עידנים, דראהמין היה שר מלחמה אכזר מהעולם החיצון אשר הוגלה לעולם התחתון, שבו נשמתו וגופו עברו עינויים נצחיים. הוא ומולוך - חברו משבט האוני - הופכים לבני ברית ובמהלך הברית הקטלנית, שאנג טסונג חושש מבגידתו של קואן צ'י ושוכר את שירותם של דראהמין ומולוך להגן עליו.

מהלכים מיוחדים: צבא של זבובים.פטליטי: סו האו - חבר מונגולי של כנופיית "הדרקון האדום", בעל שיפורים קיברנטיים. מקבל פקודה ממבאדו להסתנן למפקדת הכוחות המיוחדים ולעזור להם בהבסת כנופיית "הדרקון השחור" היריבה. מבצע את הפקודות ללא היסוס ועוזר לכוחות המיוחדים במשך שנים עד לחיסול כללי של כנופיית "הדרקון השחור" בעקבות מותו של ג'ארק. לפני שנמלט, סו האו מפעיל פצצה גרעינית במפקדת הסוכנות לחקירות העולם החיצון, ובכך משמיד את יכולותיה של היחידה להתנייד בין הממלכות. תחת פקודותיו של קואן צ'י, מבאדו שולח את סו האו להרוג את שאנג טסונג, אך ג'אקס עוצר בעדו והורג אותו. דמותו נקראה במקור "קובלאי חאן" ותוארה כמקבילתו הרעה של ג'אקס, לאחר שנעשו בו ניסויים בידי הצבא הסיני.

מהלכים מיוחדים: מחיאת כף רועמת, הסתערות, קריסטל לייזר.פטליטי: לייזר חזה. לי מיי - הופיעה לראשונה במהלך הברית הקטלנית כתחליף למיילינה נושאת חרבות הסאי. הכפר שלה שועבד כדי לעזור בבניית ארמונו של שאנג טסונג מסביב לבאר הנשמות. היא תוקפת את קיינו ובכך מושכת את תשומת ליבו של קואן צ'י, שמבטיח לשחרר אותה משעבוד אם תנצח בטורניר. בזמן זה היא מתחברת לשוג'ינקו, שנלכד בידי קיינו במסעו לחיפוש אחר חלקי הקאמידוגו. שוג'ינקו מציע לאמן אותה, אף על פי שהוא חושב שסיכוייה לנצח בטורניר נמוכים. בהמשך מותקפת בידי דראהמין ומולוך, שכרתו ברית עם שאנג טסונג. זוכה לבסוף בטורניר וכ"פרס" על ניצחונה נלכדת בידי קואן צ'י בתוך אחת מגופות חייליו של אונאגה. ניצלת מגורל זה בידי בו ראי צ'ו ב"מורטל קומבט: הטעיה" אך תהליך זה מצליח חלקית משום שהיא מקבלת כמה אספקטים מהלוחמים המתים ומרצונה החופשי הופכת למלכתו של אונאגה. נהרגת בידי הוטארו במהלך אירועי ארמגדון בקרב הסופי בין כוחות האור לחושך.

מהלכים מיוחדים: אגרופים מעופפים, סיחרור קרניבל, זעם מעופף, בעיטת עקבים.פטליטי: בעיטות קטלניות. ניטארה - ערפדה בעלת כנפי עטלף שמחפשת הרבה שנים אחר כדור מסתורי שקושר את ממלכתה עם העולם החיצון. אולם, היא לא יכלה להשיג ידה עליו ולכן הערימה על סיירקס מהסוכנות לחקירות העולם החיצון שישיג בשבילה את הכדור. עם השלמת משימתה היא מבקשת לשמור על יציבותה הרעועה של ממלכתה. באירועי ארמגדון מתחיל רצח עם בממלכתה, וניטארה נשלחת על ידי בכירי עמה למכתש בממלכת אדניה בו מצוי מקור כוח אשר ישמיד את חרבו של הרוצח. במסעה לשם היא נתקלת בשדה אשרה, המחזיקה בחרב. כדי להגן על בני עמה, ניטארה מושכת את אשרה אל מחוץ לגבולות הממלכה וממשיכה במסעה לאדניה.

מהלכים מיוחדים: פטליטי: דמויות חבויות בלייז - אלמנטל הנמצא באמצעו של קווסט כאשר הוא מותקף בידי כת עתיקה. אותה קבוצה של אנשים קדושים עדיין משרתים את אונאגה מלך הדרקון המת. הם לוכדים את בלייז ומאלצים אותו לשמור על ביצת הדרקון עד אשר תבקע. נאמר כי בלייז נוצר כדי להשגיח על כל כוחותיהם של הלוחמים מכל הממלכות, אך הוא גילה שבזמן היעדרו מספר הלוחמים גדל לאין שיעור וצמד האחים טייבן ודאיגון חזרו מחדש לחיים. עקב כך, הוא מתכנן להפגיש בין כל הלוחמים בקרב אחד אחרון, שבו פעולותיהם של האחים יקבעו את גורלם ואת אירועי ארמגדון. הוא מובס בידי שאו קאהן, מה שמתחיל את הארמגדון ומקצה לכל דמות ודמות מעט מכוחו העצום של בלייז. בלייז הופיע לראשונה כדמות בוערת חסרת שם על גשר ברקע המרוחק של זירת הבור במשחק "מורטל קומבט II".

מהלכים מיוחדים: כדור אש, אפרקאט אשפטליטי: מוקאפ - דמות לכידת תנועה אשר הופיעה במקור כבדיחה פנימית ואשר היה לה ידע נרחב באמנויות לחימה. לפי ביוגרפיית המשחק, מוקאפ הוא מורה לאמנויות לחימה מצפון שיקגו אשר תמיד מוצא את עצמו נלחם בקרבות פשוט מפני שנמצא במקום הלא נכון בזמן הלא נכון. נקרא על ידי ג'וני קייג' לבצע עבודות לכידת תנועה בסרטו החדש והוטס להוליווד. במהלך הברית הקטלנית קיבל לרשותו כוחות טלקינזיס, אך לא הוסבר כיצד קיבל אותם. אף על פי שנלחם לצד הטובים, אין לדמותו השפעה על הסיפור הכללי. שם הדמות הוא קיצור למילה האנגלית Motion Capture (לכידת תנועה), המכשירים בהם משתמשים שחקנים כדי ללכוד תנועות והבעות פנים של דמויות ממוחשבות. דמותו משמשת כמחווה למעצב הגרפי קרלוס פזינה מהחברה המפתחת מידוויי גיימס, אשר גילם את דמותו של ריידן במשחקים המוקדמים וסיפק לכידת תנועה לרוב הדמויות במשחקי התלת-ממד המאוחרים.

מהלכים מיוחדים: פטליטי: בוס מולוך - משמיד ענק ממדים מגזע האוני, כחול-עור ובעל גבנון. בן בריתו של דראהמין. המכשף קואן צ'י מציע לו ולדראהמין לשחרר אותם מהעולם התחתון אם יגנו עליו מפני סקורפיון, אך הוא נוטש אותם ונמלט לעולם החיצון. אחרי שהברית הקטלנית הורגת את שאו קאהן ולו קאנג, שאנג טסונג עושה עסקה עם שני האונים מאחורי גבו של קואן צ'י, ומבטיח להם נקמה בקואן צ'י על פעולותיו. בסוף אירועי ארמגדון, מולוך משמיד את הפירמידה של ארגוס בממלכת אדניה והופך אותה לשיממון, אך בעשותו זאת הוא נתקע בממלכה משום שהשמיד גם את הפורטלים המובילים אליה.

מהלכים מיוחדים: כדור כוח, הסתערות, חבטה קרקעית, נשיפה שואבת.

 דמויות שהוצגו במשחק "מורטל קומבט: הטעיה" (2004) 
דמויות חוזרות: לו קאנג, נייטוולף, קנשי, ריידן, בו ראי צ'ו, לי מיי, סאב-זירו, סינדל, מילינה, ג'ייד, טניה, באראקה, קאבאל, סקורפיון, ארמאק ונוב-סמוק.דמויות חדשות: שוג'ינקו, אשרה, דאירו, דאריוס, האביק, הוטארו, קוברה וקירה.בוס: אונאגה.דמויות נוספות (Unchained): ג'אקס, קיטאנה, שאו קאהן, גורו, בלייז ופרוסט.
 דמויות שחקן שוג'ינקו - הפרוטגוניסט הראשי בקווסט הפנימי של המשחק "מורטל קומבט: הטעיה" (תרגום השם "שוג'ינקו" ביפנית הוא פשוטו כמשמעו פרוטגוניסט), אותו אימן מאסטר בו ראי צ'ו באמנות הקרב. הוא נתקל בדמאשי, שטוען שהוא שליחם של האלים הבכירים ואומר לו לצאת למסע לאיתור חלקי הקאמידוגו בשש הממלכות. כדי להבטיח ששוג'ינקו יעשה כמצוותו, דמאשי מעניק לו את היכולת לשאוב כישורי לחימה מלוחמים אחרים. משימתו לאיתור חלקי הקאמידוגו אורכת כארבעים שנים, שלאחריהם מתגלה דמאשי בדמותו האמיתית כאונאגה, מלך הדרקון. בראותו מה עשה, שוג'ינקו לוקח אחריות למעשיו ונשבע להשמיד את אונאגה, בהאמינו כי הוא היחיד המסוגל לעשות זאת. לאחר הבסתו של מלך הדרקון, שוג'ינקו נודע כגיבור העולם החיצון. מעט לאחר מכן, הוא מאפשר לעצמו להילכד בידי מיילינה כדי להתקרב לשאו קאהן, אונאגה, שאנג טסונג וקואן צ'י. אולם, ריידן מאשים אותו ביהירות ותאוותו לתהילה בתחייתו מחדש של אונאגה והורג אותו. בזמן יציאת המשחק, מפתח המשחק אד בון קרא לדמותו "לו קאנג של הדור הבא", אך היא ספגה ביקורות שליליות בשל היותו נאיבי וכי מהלכיו המיוחדים לחקות אמנויות לחימה של לוחמים אחרים מדמים אותו לשאנג טסונג.

מהלכים מיוחדים: פיצוץ קרח, בעיטת מספריים הפוכה, בעיטות אופניים, הטלת צלצל, נגיחה טלקינטית.פטליטי: הוצאת קרביים בסגנון שאולין, תלישת ידיים. הוטארו - גנרל גדול מידות ומאיים מממלכת הסדר סאידו, אשר נשבע לשמור על החוק והסדר בכל האמצעים הדרושים - גם אם זה אומר לחבור לאונאגה מלך הדרקון. עמדתו היא נטרלית משום שהוא שומר חוק וסדר עבור הדרגים הגבוהים בלי קשר לכוונותיהם, טובות או רעות. שוג'ינקו מבקש את עזרתו והוא עושה את דרכו לעולם החיצון כדי לשחרר עיר בצורה מצבאו הטארקטני של שאו קאהן. אולם, כאשר שוג'ינקו חוזר לסאידו בשביל לבקש ממנו מטלה נוספת, הוטארו עוצר אותו בשל הפרת עוצר. שוג'ינקו מזדקן מאוד במהלך שנות מאסרו. הוא משתחרר בידי דאירו, שהורג את שני השומרים על כלאו בטרם נעלם. הוטארו מאשים את שוג'ינקו בהריגתם ומזמן אותו לקרב, בו הוא מפסיד. שנים לאחר מכן, כוחותיו של הוטארו נתונים לשליטתו של אונאגה, אותו מאמין הוטארו כמשליט סדר.

מהלכים מיוחדים: פטליטי:

 דמויות שהוצגו במשחק "מורטל קומבט: ארמגדון" (2006) 
דמויות שחקן:סקורפיון, סאב-זירו, רפטייל, ריין, ארמאק, קמיליון (זכר), נוב סאיבוט, סמוק, סיירקס, סקטור, סטרייקר, קאבאל, דאירו, ג'ארק, דאריוס, רייקו, פוג'ין, בו ראי צ'ו, מבאדו, הוטארו, נייטוולף, מוקאפ, ג'וני קייג', קיינו, ג'אקס, קאי, קנשי, שוג'ינקו, סו האו, קוברה, קמיליון (נקבה), לו קאנג, קונג לאו, שאנג טסונג, קוואן צ'י, שינוק, ריידן, סוניה בלייד, קיטאנה, מילינה, ג'ייד, אשרה, טניה, לי מיי, פרוסט, סינדל, ניטארה, קירה, סארינה, שיבה, באראקה, מוטארו, האביק, דראהמין, מולוך, מיט, קינטארו, גורו, שאו קאהן, אונאגה, בלייז.דמויות חדשות: טייבן, דאיגון.

 דמויות שהוצגו במשחק "מורטל קומבט נגד יקום DC" (2008) 
דמויות מורטל קומבט:לו קאנג, סוניה בלייד, ג'אקס, ריידן, קיטאנה, שאנג טסונג, קיינו, באראקה, סקורפיון, סאב-זירו.

דמויות יקום DC:סופרמן, באטמן, גרין לנטרן, וונדר וומן, פלאש, קפטן מארוול, לקס לות'ר, הג'וקר, קאטוומן, דארקסייד ודת'סטרוק.
 דמויות שהוצגו במשחק "מורטל קומבט" (2011) 
דמויות חוזרות: לו קאנג, קונג לאו, ג'וני קייג', סוניה בלייד, ג'אקס, סטרייקר, נייטוולף, ריידן, סאב זירו, סמוק, קאבאל, קיטאנה, מילינה, ג'ייד, שאנג טסונג, סינדל, באראקה, שיבה, קיינו, סקורפיון, רפטייל, ארמאק, נוב סאיבוט, סקטור, סיירקס (קיברנטיים).דמויות להורדה: פרדי קרוגר, קרייטוס, ריין, קנשי טקהשי.

בוסים: שאנג טסונג, קינטארו, שאו קאהן.בוסים סודיים: רפטייל, ג'ייד, סמוק, נוב סאיבוט (גרסאות קלאסיות).דמויות במגדל האתגרים: גורו, רפטייל וסקארלט קיברנטיים, ג'וני קייג' ללא עור, סקורפיון מהגיהנום. דמויות בגרסת הסיפור: סיירקס וסקטור אנושיים.

 דמויות שהוצגו במשחק "מורטל קומבט X" (2015) 
דמויות חוזרות: לו קאנג, קונג לאו, ג'וני קייג', ג'אקס, סוניה בלייד, קיטאנה, קנשי, ריידן, קיינו, מילינה, שינוק, סקורפיון, סאב-זירו, רפטייל, ארמאק, גורו.דמויות חדשות: ד'בורה, פרה-תור, קאסי קייג', קוטאל קאהן, ג'קי בריגס, טאקידה טאקאהאשי, קונג ג'ין, ארון בלאק.דמויות חבויות: קוואן צ'י, סייבר סאב זירו.דמויות להורדה: טניה, טרמור, בו ראי צ'ו, טרייבורג, ג'ייסון וורהיס, הטורף, פני-עור, הנוסע השמיני.בוס: שינוק מושחת.בוס סודי: "סאב זירו" שחור (הבכור, בי האן).יריבים רק בגרסת הסיפור: ריין, סינדל (זומבית), בראקה.

דמויות מיוחדות בגרסת הסמארטפון
יריב סודי: רפטייל (קלאסי, MK4).דמויות פרס: שאו קהן, דרקונים שחורים- קבאל, קיינו, טרמור.

 דמויות שהוצגו במשחק "מורטל קומבט 11" (2019) 
דמויות חוזרות: לו קאנג, קונג לאו, ג'וני קייג', ג'אקס, קיטאנה, ג'ייד, ריידן, קאסי קייג', ג'קי בריגס, קוטאל קאהן, ארון בלאק, שאו קאהן, קאבאל, קיינו, באראקה, ד'בורה, פרוסט, סקרלט, סקורפיון, סאב-זירו, נוב סאיבוט.דמויות חדשות: גיראס, קולקטור, סטריון.בוסים: קרוניקה.יריבים בגרסת הסיפור בלבד: סיירקס, סקטור.דמויות להורדה: Kombat Pack 1: שאנג טסונג, נייטוולף, סינדל, המחסל, הג'וקר, ספון. Aftermath: פוג'ין, שיבה, רובוקופ. Kombat Pack 2: מילינה, ריין, ג'ון רמבו.
דמויות במשחק "מורטל קומבט 1" (2023)
דמויות חוזרות: סוניה, ריידן, לו קאנג, קיינו, ג'וני קייג', סקורפיון (קוואיי ליאנג), סאב זירו (בי האן), שנג טסונג, מילנה, קיטנה, ג'קס, קונג לאו, סמוק, טניה, לי מיי, קוואן צ'י, שאו קהאן, סינדל, מוטרו.
דמויות אורח מקומיקס: פיסמייקר, אומני-מן, הומלנדר.

 קישורים חיצוניים 



 הערות שוליים 

*
קטגוריה:רשימות של דמויות משחקי וידאו